English: You will recall, Presiding Officer, that Carl Sargeant and I often clashed on the right to buy - and, it has to be said, on some other housing matters as well - but on this, we were in agreement. And can I welcome his son, Jack, to the Chamber this afternoon? Your father was held in great affection and respect on this side. He was a truly worthy and powerful opponent. I suppose I ought to offer you a slight apology, because my five hours on the phones - . They were Tory central office phones, Llywydd, before you think you have to send me to the standards committee. Anyway, my five hours on the phones urging people to vote for your opponent met with limited success, although I did find out that the Labour voters in Alyn and Deeside are amongst the most polite people in the electorate I've ever had the honour to converse with. Despite the fact that I think this Bill will get unanimous support in the Assembly, both at this stage and at future stages, there were some areas, I think, when the committee looked at it, that caused some concern and require some further work or tweaking. I won't repeat the able presentation that the Chair of the committee, David Rees, has just made, but I do hope the Minister is going to listen to what is said in this debate and reflect on some of the reservations you've made in response to the report. Obviously, we welcome where you've indicated you're going to implement recommendations. As the explanatory memorandum to this Bill states, the purpose of this legislation is, and I quote, 'to implement regulatory reforms removing central and local government controls allowing the ONS to review the classification of RSLs, which are currently determined to be public sector organisations for accounting purposes.' Whilst it's unarguably in the public interest, given that judgment by the ONS, that we do meet the concerns, we should all recognise that this Bill is a significant act of deregulation within the sector and, consequently, as we identified in the sub-committee, it will require diligent risk management and effective monitoring, so that the interests of lenders and tenants, in particular, are properly protected. I very much welcome what David said about post-legislative scrutiny, and I hope that that will find support in the Commission as well. It may be important for us to take a second look at how this, should it become an Act, has been applied in practice. I do think we need to state quite frankly that the National Assembly is the legislature here, and the ONS - . Obviously, their views are critical, but I'm slightly nervous when the Welsh Government says, 'Ah, the Bill, as currently presented, has already been passed by the ONS as fit for purpose', and 'Touch it at your peril' is, I think, the subliminal message. I've been quite disappointed, actually, with the committee's exchanges with ONS when we have indicated areas where we thought the Bill could be strengthened and asked whether they would give an opinion on some of these matters and they are reluctant to do so. But I do think they need to reflect on their procedures, and any other bodies in the future that interact with legislatures may bear this in mind, because we do have to take our law making very seriously, and we are the lawmaker in Wales. That said, the issues that ONS raise are, basically, ones of international accountancy practice, and we cannot just ignore them, and I think that is the overriding judgment. But I do think that we should look at what they've done in England and in Scotland and compare the measures there to what we're proposing. And, in particular, I do favour the stronger voice for tenants that will be embedded in the Scottish legislation. I don't think we need to say, as they do in Scotland, that it would be necessary for tenants to give their agreement to certain constitutional changes, but I do think it should be on the face of the Bill that tenants should be consulted. It's one thing for the Minister to say, 'Yes, well, we're going to deal with all that in regulations', but, Llywydd, what is more powerful than putting a statement like that on the face of our legislation and getting the vote in this Assembly to do it? It is the gold standard and I do urge the Minister to reflect on that. We have some, I think, room for manoeuvre, and it is our duty to try to improve and strengthen the Bill and, as I said, in particular, in reference to tenants. I think David made the point about the regulatory framework very ably, and that is certainly something I shall be seeking to amend, if necessary, if the Government does not bring forward amendments of its own to ensure that failure under the framework is regarded as a failure of requirement under enactment. I think that is very, very assuring. I do urge the Minister to be as flexible as possible. I think we got somewhere this afternoon with her response. It is reassuring that you're looking at the framework, and that is going to be brought up to date. And, of course, it will be working with this Bill to provide a proper regulatory framework, but I still think that there are some things in the interaction that need to be examined very, very carefully. That said, I see I'm well out of time. I will be -
Welsh: Byddwch chi'n cofio, Llywydd, i Carl Sargeant a minnau anghytuno'n aml ar yr hawl i brynu - ac, mae'n rhaid dweud, ar rai materion eraill yn ymwneud â thai hefyd - ond ar hyn, roeddem ni'n cytuno. Ac a gaf i groesawu ei fab, Jack, i'r Siambr y prynhawn yma? Roedd gennym ni ar yr ochr hon i'r Siambr feddwl mawr o'ch tad a pharch tuag ato. Roedd yn wrthwynebydd gwirioneddol deilwng a grymus. Mae'n debyg y dylwn i gynnig gair o ymddiheuriad i chi, oherwydd roedd fy mhum awr ar y ffonau - . Roedden nhw'n ffonau yn swyddfa ganolog y Torïaid, Llywydd, cyn i chi feddwl bod yn rhaid i chi fy anfon i at y pwyllgor safonau. Beth bynnag, ni chefais lawer o lwyddiant o fy mhum awr ar y ffonau yn annog pobl i bleidleisio dros eich gwrthwynebydd, er i mi ddarganfod bod etholwyr Llafur yn Alun a Glannau Dyfrdwy ymhlith y bobl fwyaf cwrtais yn yr etholaeth y cefais y fraint o sgwrsio â nhw erioed. Er gwaethaf y ffaith fy mod i'n credu y bydd y Bil hwn yn cael cefnogaeth unfrydol yn y Cynulliad, ar hyn o bryd ac ar gyfnodau yn y dyfodol, roedd yna rai meysydd, rwy'n credu, pan fu'r pwyllgor yn ei ystyried, a achosodd rhywfaint o bryder ac y mae angen rhywfaint o waith neu addasu pellach. Ni wnaf ailadrodd y cyflwyniad medrus y mae Cadeirydd y Pwyllgor, David Rees, newydd ei wneud, ond gobeithio y bydd y Gweinidog yn gwrando ar yr hyn a ddywedwyd yn y ddadl hon ac yn myfyrio ar rai o'r amheuon yr ydych chi wedi cyfeirio atyn nhw mewn ymateb i'r adroddiad. Yn amlwg, rydym ni'n croesawu eich bod wedi dweud eich y byddwch yn gweithredu argymhellion mewn rhai meysydd. Fel y mae'r memorandwm esboniadol i'r Bil hwn yn datgan, diben y ddeddfwriaeth hon yw, a dyfynnaf, yw 'i weithredu'r diwygiadau rheoleiddio, dileu rheolaethau llywodraeth ganolog a lleol gan ganiatáu i'r Swyddfa Ystadegau Gwladol adolygu dosbarthiad y landlordiaid cymdeithasol cofrestredig, y pennir ar hyn o bryd eu bod yn sefydliadau sector cyhoeddus at ddibenion cyfrifo.' Er nad oes unrhyw amheuaeth ei bod hi er budd y cyhoedd, o ystyried y farn honno gan y Swyddfa Ystadegau Gwladol, ein bod yn ymateb i'r pryderon, dylai pob un ohonom ni gydnabod bod y Bil hwn yn weithred sylweddol o ddadreoleiddio o fewn y sector ac, o ganlyniad, fel y nodwyd gennym ni yn yr is-bwyllgor, bydd angen rheoli risg yn ofalus a monitro'n effeithiol, fel bod buddiannau benthycwyr a thenantiaid, yn benodol, yn cael eu diogelu'n briodol. Rwy'n croesawu'n fawr yr hyn a ddywedodd David am graffu ar ôl deddfu, a gobeithiaf y bydd y Comisiwn yn cefnogi hynny hefyd. Gall fod yn bwysig i ni edrych eto ar y ffordd y mae hyn, pe bai'n dod yn Ddeddf, wedi'i weithredu yn ymarferol. Rwyf yn credu bod angen i ni ddatgan, a dweud y gwir, mai'r Cynulliad Cenedlaethol yw'r ddeddfwrfa yma, a'r Swyddfa Ystadegau Gwladol - . Yn amlwg, mae eu barn nhw'n hollbwysig, ond rwyf braidd yn bryderus pan mae Llywodraeth Cymru yn dweud, 'A, mae'r Bil, fel y mae wedi'i gyflwyno ar hyn o bryd, eisoes wedi'i basio gan y Swyddfa Ystadegau Gwladol yn addas at ei ddiben', a'r neges gudd, rwy'n meddwl, yw 'Gwae chi os byddwch yn ymyrryd â hynny'. Rwyf wedi bod yn eithaf siomedig, mewn gwirionedd, gyda'r trafodaethau rhwng y pwyllgor a'r Swyddfa Ystadegau Gwladol pan yr ydym wedi nodi meysydd lle'r ydym yn credu y gellid cryfhau'r Bil gan ofyn a fydden nhw'n rhoi barn ar rai o'r materion hyn ac maen nhw'n amharod i wneud hynny. Ond rwy'n credu bod angen iddyn nhw fyfyrio ar eu gweithdrefnau, a gallai unrhyw gyrff eraill yn y dyfodol sy'n rhyngweithio â deddfwrfeydd gadw hyn mewn cof, oherwydd mae'n rhaid inni fod yn hollol o ddifrif ynglŷn â'n deddfu, ac ni yw'r ddeddfwrfa yng Nghymru. Wedi dweud hynny, mae'r materion y mae'r Swyddfa Ystadegau Gwladol yn eu codi, yn y bôn, yn rhai sy'n ymwneud ag arferion cyfrifyddu rhyngwladol, ac ni allwn ni eu hanwybyddu, ac rwy'n credu mai dyna'r brif farn. Ond rwyf yn credu y dylem ni edrych ar yr hyn y maen nhw wedi'i wneud yn Lloegr ac yn yr Alban a chymharu'r mesurau yno gyda'r hyn yr ydym ni'n ei gynnig. Ac, yn benodol, rwy'n ffafrio'r llais cryfach i denantiaid a fydd yn rhan annatod o ddeddfwriaeth yr Alban. Nid wyf yn credu bod angen inni ddweud, fel y gwnânt yn yr Alban, y byddai angen i denantiaid gytuno i newidiadau cyfansoddiadol penodol, ond rwy'n credu y dylai ddweud ar wyneb y Bil y dylid ymgynghori â thenantiaid. Mae'n un peth i'r Gweinidog ddweud, 'Ie, wel, rydym ni'n mynd i ymdrin â hynny i gyd yn y rheoliadau', ond, Llywydd, beth sy'n fwy pwerus na rhoi datganiad o'r fath ar wyneb ein deddfwriaeth ac a chael pleidlais yn y Cynulliad hwn i wneud hynny? Hwn yw'r safon uchaf ac rwy'n annog y Gweinidog i fyfyrio ar hynny. Mae gennym ni, rwy'n credu, gyfle i wneud hynny, a'n dyletswydd ni yw ceisio gwella a chryfhau'r Bil ac, fel y dywedais i, yn benodol, yn gysylltiedig â thenantiaid. Gwnaeth David y pwynt am y fframwaith rheoleiddiol yn fedrus iawn, rwy'n credu, ac mae hynny'n sicr yn rhywbeth y byddaf yn ceisio'i ddiwygio, os oes angen, os nad yw'r Llywodraeth yn cyflwyno ei gwelliannau ei hun i sicrhau bod methiant o dan y fframwaith yn cael ei ystyried yn fethiant i ddilyn gofynion deddf. Rwy'n credu bod hynny'n rhoi llawer iawn o sicrwydd. Rwyf yn annog y Gweinidog i fod mor hyblyg â phosibl. Rwy'n credu ein bod wedi cyflawni rhywbeth y prynhawn yma gyda'i hymateb. Mae'n galonogol eich bod yn edrych ar y fframwaith, ac y bydd yn cael ei ddiweddaru. Ac, wrth gwrs, bydd yn gweithio gyda'r Bil hwn i ddarparu fframwaith rheoleiddio priodol, ond rwy'n dal i feddwl bod yna rai pethau yn yr ymwneud hwn y mae angen eu harchwilio yn ofalus iawn, iawn. Wedi dweud hynny, rwy'n gweld nad oes amser ar ôl. Byddaf yn -